মহানগর ওয়েবডেস্ক: ১১ অক্টোবর ভারতের প্রধানমন্ত্রী নরেন্দ্র মোদীর সঙ্গে দেখা করতে চলেছেন চিনের প্রেসিডেন্ট শি জিনপিং৷ তবে তার আগেভাগে বুধবার পাক প্রধানমন্ত্রী ইমরান খানের সঙ্গে বৈঠক সেরে ফেললেন শি৷ চিন-পাকিস্তান বৈঠকে কাশ্মীর ইস্যু যে উঠে আসবে তা বলাই বাহুল্য৷ হলও তাই৷ ইমরানের সঙ্গে বৈঠকের পর শি জিনপিং জানালেন, কাশ্মীরের ওপর নজর রয়েছে তাদের৷ শি জিনপিংয়ের ভারত সফরের আগে চিনে ইমরান খানকে ডেকে পাঠানো হয় বৈঠকের জন্য৷ শি-এর সঙ্গে সাক্ষাতের আগে ইমরানের সঙ্গে বৈঠক করেন চিনের প্রধানমন্ত্রী লি কোচিয়াং৷ এরপরেই পাক প্রধানমন্ত্রীর সঙ্গে বৈঠকে বসেন প্রেসিডেন্ট জিনপিং৷ বৈঠকের পর তিনি বলেন, কাশ্মীরের পরিস্থিতির দিকে নজর রাখছি।
কাশ্মীরের দিকে নজর রাখছি, পাকিস্তানের পাশে থাকব', ভারত সফরের আগে উবাচ জিনপিংয়ের